คลังดึง21กิจการรัฐ เปิดให้เอกชนร่วมทุน
คลังเปิดรับฟังความเห็น แผนยุทธศาสตร์ดึงเอกชนร่วมลงทุน 21 กิจการ
19 มี.ค. 2558

คลังเปิดรับฟังความเห็น แผนยุทธศาสตร์ดึงเอกชนร่วมลงทุน 21 กิจการ
นายกุลิศ สมบัติศิริ ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า สคร.จะจัดสัมมนารับฟังความเห็นการจัดทำร่างแผนยุทธศาสตร์การให้เอกชนร่วมลงทุนในกิจการของรัฐ ในวันที่ 23 มี.ค.นี้ โดยแบ่งกิจการเป็น 2 รูปแบบ คือ 1.กิจการที่ต้องมีเอกชนร่วมลงทุน จำนวน 6 กิจการ คือ ระบบขนส่งมวลชนทางรางในเมือง ถนนที่เก็บค่าผ่านทางในเมือง ท่าเรือขนส่งสินค้า ระบบรถไฟความเร็วสูง โครงข่ายโทรคมนาคม และระบบอินเทอร์เน็ตความเร็วสูง
นอกจากนี้ ยังมีกิจการที่รัฐควรส่งเสริมให้เอกชนร่วมลงทุน 15 กิจการ คือ สถานีขนส่งบรรจุแยกและกระจายสินค้า ถนนที่เก็บค่าผ่านทางระหว่างเมือง ระบบตั๋วร่วม การพัฒนาธุรกิจและบริหารพื้นที่ท่าอากาศยานระบบจัดการคุณภาพน้ำ ระบบชลประทาน ระบบกำจัดมูลฝอย สถานศึกษาของรัฐ โครงสร้างพื้นฐานวิทยาศาสตร์ เทคโนโลยี และนวัตกรรม โครงสร้างพื้นฐานสาธารณสุข ยาและอุปกรณ์การแพทย์ ศูนย์การประชุมขนาดใหญ่ท่าอากาศยานภายใต้หน่วยงานรัฐ ที่พักคนจน คนชรา และผู้ด้อยโอกาส และกิจการที่เกี่ยวข้องกับเศรษฐกิจ ดิจิทัล